Uromyrtus lamingtonensis

Ti Uromyrtus lamingtonensis ket ti karkarna a bassit a mula ti Australia nga agtubo iti arrubayan ti pagbbedengan ti estado ti New South Wales keb Queensland. Kas met ti Uromyrtus australis, idaytoy ket addaan kadagiti  napintas a derosas a sabong.

Daytoy ket maigiddiat kadagiti sabali a kameng ti henero ti Australia gapu kadagiti maratimbukel bassit a baba ti bulong. Ti ungto pay ti bulong ket mabalin nga agraman iti natirad a nasikkil nga ungto, wenno natirad a nalay-ot nga ungto. Relatibo nga atiddog dagiti petalo.

 Habitat 
Ti maysa a maigawidan a sakup kadagiti nakaro a matuduan a lugar iti arrubayan ti Nailian a Parke ti Lamington ken Masna a Reserba ti Limpinwood. Mabirukan iti namaga a katuduan a bakir wenno kadagiti napadsok a nabato a bakras, kadagiti daga a naala manipud iti basalto. Kadagiti kangato a sumakop manipud iti 720 aginggana iti 940 a metro iti ngato ti pantar ti baybay.Floyd, A.G., Rainforest Trees of Mainland South-eastern Australia, Inkata Press 2008,  page 269

 Deskripsion 
Daytoy ket maysa a bassit a mula wenno bassit a kayo aginggana iti 5 a metro iti katayag ken 12 cm inti diametro ti ungkay. Saan a kadawyan ti sukog ti ungkay. Daytoy ket masansan nga adu ti sangana, ababa, agpababa ken killo. Kas met dagiti sabali a mirtus ti katuduan a bakir ti New South Wales, ti ukis ti kayo ket maramaris dapo kayumanggi, agkuplat ken agarusiksik.

Dagiti bassit a sanga ket narapis a nakusnaw a berde wenno kayumanggi. Dagiti saringit ket agraman kadagiti kayumanggi a dutdot, ken saan a kapada dagiti maris pirak a saringit ti Uromyrtus australis.

Agsumbangir dagiti bulong iti ungkay, akikid-eliptiko nga agraman iti prominente nga ungto. 1.5 aginggana iti 2.5 cm iti kaatiddog, 0.3 aginggana iti 0.7 cm iti kaakaba. Bassit dagiti tuldek ti lana ken nalaka a makita iti maysa a lente. Masarang dagitoy ken dua aginggana iti tallo a diametro iti pagbaetan. Dagiti ungkay ti bulong ket nalabbasit ken agarup a 3 mm iti kaatiddog. Narigat a makita dagiti urat ti bulong, ti paragpag ti tengnga laeng ti nalaka a makita.

 Sabsabong ken bunga 
Rummuar dagiti bugbugtong a sabong iti Oktubre aginggana iti Disiembre, ken agparangda kadagiti axil ti bulong. Maratimbukel dagiti petalo, umuna a nakusnaw a derosas, kalpasanna agbalin a nagisngisit no lumakay. Agtimbukel a nangisit a berry ti bunga, 4 aginggana iti 5 mm iti diametro. Iti uneg ket dagiti dua aginggana dagiti walo a bukel. Ti berry ket addaan kadagiti naikapet a pingir ti calyx.

 Dagiti nagibasaran 

lamingtonensis
Kategoria:Flora ti Queensland
Kategoria:Kaykayo ti Australia
Kategoria:Flora ti New South Wales